ઉનાના સામઢીયાળા ખાતે દલિત યુવાનો ઉપર થયેલા અત્યાચારનો મામલો ઉગ્ર બની રહ્યો છે. ગઇકાલે રાજ્યમાં વિવિધ સ્થળો પર દલિતો દ્વારા ઉગ્ર દેખાનો કરવામાં આવ્યાં હતા. તો 14 દલિત યુવાનોએ અલગ-અલગ જગ્યાએ ઝેરી દવા અને એસિડ પીને આપઘાતનો પ્રયાસ કર્યો હતો. તો અમરેલીમાં પથ્થરમારામાં ઘવાયેલા એક કોન્સ્ટેબલ પંકજભાઈ અમરેલીયાનું મોત થયું હતું. દલિતો પર થયેલા અત્યાચારને પગલે ભારતીય દલિત પૈન્થર સમાજ દ્વારા આજે ગુજરાત બંધનું એલાન આપવામાં આવ્યું છે.